konval
Konval er en slægt af flerårige urter tilhørende aspargesfamilien, Asparagaceae, med ca. 60 arter udbredt i den nordlige halvkugles tempererede egne, heraf fem i Europa.
Arterne har krybende jordstængel, hvorfra et ugrenet årsskud udgår. Blomsterne, der sidder delvis skjult af bladene, er hvide eller grønlige med blosterbladene rørformet sammenvokset. Frugten er et farvet bær.
De tre danske arter forekommer i skove og krat og er alle giftige. Storkonval, eller Salomons segl, Polygonatum multiflorum, og kantet konval, P. odoratum, har begge blåsorte bær, mens kranskonval, P. verticillatum, har røde bær.